81. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ-ΔΙΚΑΙΟΣΥΝΗΣ Αριθ. 2/29869/0022 της 10/20 Ιουν. 2003 (ΦΕΚ Β΄802) Καθορισμός της ειδικής αποζημίωσης που χορηγείται στο προσωπικό Των Καταστημάτων Κράτησης, Σωφρονιστικών και θεραπευτικών Καταστημάτων, Ειδικών θεραπευτικών Καταστημάτων και Κεντρικής Αποθήκης Υλικού Φυλακών (Κ.Α.Υ.Φ.). Έχοντας υπόψη:  1.Τις διατάξεις του άρθρου 12 του Ν. 3090/02 (ΦΕΚ 329/Α) «Σύσταση Σώματος Επιθεώρησης και Ελέγχου των Καταστημάτων Κράτησης και άλλες διατάξεις». 2.Τις διατάξεις του άρθρου 29A του Ν. 1558/1985 «Κυβέρνηση και Κυβερνητικά όργανα (ΦΕΚ 137 Α΄) το οποίο προστέθηκε με το άρθρο 27 του Ν. 2081/1992 (Α΄ 154) και αντικαταστάθηκε με το άρθρο 1 του Ν. 2469/97 (Α΄ 38).  3.Τις διατάξεις του Π.Δ. 81/2002 «Συγχώνευση των Υπουργείων Εθνικής Οικονομίας και Οικονομικών στο Υπουργείο Οικονομίας και Οικονομικών» (Α΄ 57). 4.Τις διατάξεις της 1100383/1330/Α0006/ 31.10.2001 απόφασης του Πρωθυπουργού και Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (Β΄ 1485). 5.Το γεγονός ότι από τις διατάξεις της παρούσας απόφασης προκαλείται δαπάνη σε βάρος του κρατικού προϋπολογισμού που για το τρέχον έτος ανέρχεται στο ύψος των 625.660,00 Ευρώ περίπου, για το έτος 2004 και καθένα από τα επόμενα έτη 911.676,00 ευρώ περίπου, οι οποίες δαπάνες θα αντιμετωπισθούν ως εξής: Σελ. 596,46(γ) Τεύχος     Σελ.      Οι του τρέχοντος έτους κατά το ποσό των 625.660,00 ευρώ που αφορά τον Ε.Φ. 17 310 «Καταστήματα Κράτησης κ.λπ.» από τον ΚΑΕ 0513 του ανωτέρω ειδ. φορέα. Οι του έτους 2004 και επόμενων ετών 911.676,00 ευρώ περίπου θα προβλέπονται στον ΚΑΕ 0513 των αντιστοίχων Π/Υ εξόδων του ιδίου Φορέα και θα καλύπτονται από τις πιστώσεις που θα εγκρίνονται για το σκοπό αυτό, αποφασίζουμε: Η ειδική αποζημίωση στο προσωπικό των Καταστημάτων Κράτησης, Σωφρονιστικών και Θεραπευτικών Καταστημάτων, Ειδικών Θεραπευτικών Καταστημάτων και Κεντρικής Αποθήκης Υλικού Φυλακών (Κ.Α.Υ.Φ.), για κάθε ημέρα απασχόλησης πέραν του 5νθημέρου την εβδομάδα καθορίζεται από 1.5.2003 σε 41 ευρώ. 